# data[].attributes.headline
Du bruger sikkert rigtig meget tid på Youtube, Instagram eller Snapchat, ligesom mange andre børn.

# data[].attributes.subject
Du bruger sikkert rigtig meget tid på Youtube, Instagram eller Snapchat, ligesom mange andre børn.

# data[].attributes.attachment_link.readable_text
Fag: Dansk, sundheds- og seksualundervisning og familiekundskab

Opgave 1: Tryghed på sociale medier

Læringsmål: Eleverne kan diskutere, hvad der skaber tryghed på nettet.

Varighed: 1 lektion (45-60 minutter)

Se klippene:
"Pinlige billeder deles på nettet" "Børn lærer om sikkerhed på nettet" "Børn undervises i tryghed på nettet"
Online trivsel

I uge 34 sætter DR fokus på digital mobning. Trivsel på nettet er en vigtig del af børnelivet. I dette tema fokuserer vi på børns trivsel, adfærd og rettigheder på nettet og de sociale medier. Der er elevopgaver til indskoling, mellemtrin og udskoling.
I grupper på tre til fire elever:
Her følger nogle udsagn, der handler om, hvad der har betydning for, at man føler sig tryg på nettet.

Lav en liste i gruppen, hvor I prioriterer det vigtigste udsagn først og det mindst vigtige udsagn nederst.

I skal kunne argumentere for jeres valg af rækkefølge.

Hvad gør dig tryg på sociale medier?

At man ved, hvem der kan se det, man lægger op

At man kun lægger billeder op, som man synes alle må se

At man ikke lægger billeder op, hvor man ikke har så meget tøj på

At man ikke deler billeder af andre, der ikke har så meget tøj på

At man ikke skriver negative kommentarer til hinanden

At man ikke skriver anonymt til hinanden

At man har haft undervisning om sociale medier

I klassen:
Grupperne fremlægger deres prioriterede liste og argumenterne for rækkefølgen.
I klassen kan I herefter tale om:

Hvordan kan man passe på sig selv på sociale meder?

Hvordan kan man passe på hinanden på sociale medier?

Hvem kan tale med, hvis man oplever noget ubehageligt på sociale medier?

Hvordan kan man beskytte sit privatliv på sociale medier?

Opgave 1: Likes og følgere

Læringsmål: Eleverne kan lave interviews, der sætter fokus på dilemmaer og udfordringer omkring likes og følgere på sociale medier.

Tid: 1 lektion (45-60 minutter)

Se klippene:
"Rigtig mange børn er på sociale medier" "Børn bliver berømte på Instagram" "Børn kan blive afhængige af likes på sociale medier" I klassen:
Tal i klassen om disse spørgsmål:

Hvad betyder "Instafame"?

Hvad synes Johanne, der er godt ved at have mange følgere på Instagram?

Hvad kan være svært på Instagram og andre sociale medier?

Er det vigtigt at få likes for det, man ligger op på sociale medier?

Hvad fortæller de unge i klippene om de følelser, man kan få, når man får et like?

Hvad fortæller de unge i klippene om de følelser, man kan få, når man ikke får likes?

I grupper på fire elever:
Interview hinanden to og to.

Interviewet skal handle om likes og følgere.

Brug disse spørgsmål i interviewet og find selv på flere:

Er det vigtigt at få likes? Hvorfor/hvorfor ikke?

Er det vigtigt at have mange følgere? Hvorfor/hvorfor ikke?

Hvordan føles det at få mange likes?

Hvordan ville det være, hvis man ikke kunne like hinandens billeder og kommentarer?

Hvad kan man gøre, hvis man ikke får likes på de ting, man lægger op?

Opgave 3: Mobning på sociale medier

Læringsmål: Eleverne kan opstille ideer til, hvordan man kan forebygge og håndtere mobning på nettet.

Tid: 1 lektioner (45-60 minutter)

Se klippet:
"Mobning på nettet" I grupper på tre til fire elever:
Undersøg, hvad der er lovligt og ulovligt at dele og skrive på nettet.
I klassen:
Tal i klassen om:

Hvornår er det lovligt at dele billeder på nettet?

Hvornår er det ulovligt at dele billeder på nettet?

Hvad er det ulovligt at skrive til andre på nettet?

Hvad kan få nogen til at oprette en hadeside om en anden person?

Hvad kan man gøre, hvis man ser en hadeside på nettet?

Er der et hårdere sprog på sociale medier end i hverdagen i klassen?

Er der noget, der er særligt ubehageligt ved digital mobning?

Hvad kan man gøre, hvis man oplever, at andre bliver mobbet på et socialt medie?

Hvad kan man gøre, hvis man selv oplever at blive mobbet på et socialt medie?

Opgave 4: Privatliv på nettet

Læringsmål: Eleverne kan udarbejde en guide til, hvordan forældre kan understøtte børns trivsel på sociale medier.

Tid: 2 lektioner (1 ½ - 2 timer)

Se klippene:
"Unge værner om deres privatliv på nettet" "Forældre holder øje på Facebook" I klassen:
Tal om følgende spørgsmål i klassen:

Hvad fortæller undersøgelser om, hvorfor unge søger væk fra Facebook?

Er det en god idé at være venner med sine forældre på sociale medier? Hvorfor/hvorfor ikke?

Er det okay, at forældre lægger billeder af deres børn på sociale medier uden at spørge børnene om lov? Hvor går din grænse?

Hvis man er ven med sin forælder/sine forældre på Facebook, må forældrene så gerne like og kommentere det, man lægger på sin profil?

Hvad kan forældre gøre for at respektere børns privatliv på nettet?

I grupper på tre til fire elever:

Lav en guide til forældre med gode råd til, hvordan de hjælper deres børn med at trives på sociale medier.
I klassen:
I kan samle gruppernes råd til forældre i "Klassens guide til forældre på nettet", som efterfølgende kan deles ud til forældrene i klassen.

# data[].attributes.attachment_link.description
Fag: Dansk, sundheds- og seksualundervisning og familiekundskab Læringsmål: Eleverne kan diskutere, hvad der skaber tryghed på nettet. Varighed: 1 lektion (45-60 minutter) Se klippene: "Pinlige billeder deles på nettet" "Børn lærer om sikkerhed på nettet" "Børn undervises i tryghed på nettet" Online trivsel I uge 34 sætter DR fokus på digital mobning.

# data[].attributes.attachment_link.description
Her kan du se film, læse artikler og noveller og se billeder om sociale medier, grænser, billeddeling og billedredigering til elever på mellemtrinnet.

# data[].attributes.body
Arbejdsmetode:
Find spørgsmål til filmen:
Hvordan kan det være?
Er det en god ide?
Hvad skal man passe på?

# data[].attributes.headline
Ditte Dahl lider af fænomenet ’Fear of missing out’. Det er frygten for at gå glip af noget.

# data[].attributes.subject
Ditte Dahl lider af fænomenet ’Fear of missing out’. Det er frygten for at gå glip af noget.

# data[].attributes.attachment_link.readable_text
Videofortælling:

Videofortælling:

Det er det første, hun tjekker, når hun vågner. Og det er det sidste, hun bruger tid på, inden hun går i seng. 18-årige Ditte Dahl er afhængig af de sociale medier.

- Det er noget, der bare skal være tid til på en ganske normal dag. Om jeg så skal en time senere i seng - jeg skal nå at kigge alle nye videoer og billeder på Instagram igennem, siger Ditte Dahl, der selv har over 9000 følgere på mediet.

- Hvis der er sket et eller andet vildt, er jeg bange for at gå glip af det. At det går min næse forbi.

Men den næste uge kommer hun til at glip af alt. TV 2 har nemlig udfordret Ditte Dahl til at slette de sociale medier helt.

Nedenfor kan du følge med i, hvordan hun klarer det.

Allerede da TV 2 møder hende i hjemmet i Holstebro, er 18-årige Ditte Dahl nervøs.

- Mit hjerte banker virkelig hurtigt lige nu, siger hun og griner nervøst.

Hun går til daglig i 3.g på gymnasiet, og der er det bestemt ikke normalt at være offline. Men Ditte Dahl er stædig og kaster sig ud i at slette sine apps på mobilen. Én for én.

- Det er faktisk en rigtig mærkelig følelse, jeg sidder med. Det er jo en kæmpe del af min hverdag, der lige pludselig forsvinder, siger hun, da alle sociale medier er forsvundet fra hendes iPhone.

Dag 6

Ugen uden sociale medier lakker mod enden, men det betyder også, at hun er nået til et kritisk tidspunkt: Weekenden.

Hvad laver folk? Hvilke fester er de til? Det svært ikke at kunne følge med i, hvad de andre lægger op på de sociale medier.

Men den følelse er ifølge hjerneforsker Jon Wegener helt naturligt at have. Særligt når man er ung.

- Det føles som en fare ikke at være på de sociale medier. Især når vi er unge og identitetssøgende. Hvis vi ikke poster noget eller liker noget, er vi bange for, at vi bliver glemt, fortæller han.

Dag 7

På sidste og syvende dag, inden Ditte Dahl igen må downloade de sociale medier til sin telefon, har hun måttet se sig nødsaget til at finde på andre ting at bruge sin weekend på.

- Jeg har selv måttet starte samtalerne og insistere på, at vi da måtte kunne snakke om noget andet end det, der sker på mobilen, fortæller hun efter eksperimentet er slut.

Med blikket fæstnet til skærmen og et lille smil på læben farer hendes fingre over iPhonen. Hun får et "go" til at gå online igen. På ingen tid har hun fået hentet de sociale apps igen; Instagram, Facebook, Messenger og Snapchat.

En for en får hun logget sig på. Med det samme begynder beskederne at tikke ind.

- 1, 2, 3, 4..., begynder hun at tælle.

Alene på Facebook ligger der 43 af slagsen til hende. Det kribler i fingrene for at se, hvad der gemmer sig bag dem. Sæt det var noget vigtigt, siger hun højt for sig selv.

Men selvom begejstringen for at være online igen er stor, har den forgange uge alligevel ændret hendes opfattelse af de sociale medier en anelse.

- Jeg føler mig meget mere til stede, når jeg ikke har min telefon. Lige pludselig har man bare meget mere tid til at lytte til, hvad folk ser, og tid til at være sammen med folk og være nærværende.

- Nu er det lidt blevet et princip for mig, at de ikke skal fylde så meget. For det er jo helt tåbeligt, at det kan være så vigtigt, når det bare er nogle apps, siger Ditte Dahl.

# data[].attributes.attachment_link.title
Sagde farvel til sociale medier i en uge: - Jeg er bange for, jeg ikke overlever

# data[].attributes.attachment_link.description
Videofortælling: Videofortælling: Det er det første, hun tjekker, når hun vågner. Og det er det sidste, hun bruger tid på, inden hun går i seng. 18-årige Ditte Dahl er afhængig af de sociale medier. - Det er noget, der bare skal være tid til på en ganske normal dag.

# data[].attributes.attachment_link.description
Her kan du se film, læse artikler og noveller og se billeder om krop, køn, grænser, sociale medier, venner og kærester til elever på mellemtrinnet.

# data[].attributes.attachment_link.provider_name
Filmcentralen / streaming af danske kortfilm og dokumentarfilm

# data[].attributes.attachment_link.title
Tag altid børn alvorligt | Filmcentralen / streaming af danske kortfilm og dokumentarfilm

# data[].attributes.attachment_link.description
INTERVIEW. Klaus Kjeldsen har i to årtier lavet originale og nærværende dokumentarfilm, der beskæftiger sig med de store og små spørgsmål, som børn er optaget af.

# data[].attributes.attachment_link.title
Er du ok på nettet? | Undervisningsforløb om sociale medier

# data[].attributes.attachment_link.description
Undervis 11-15 årige i brug af sociale medier. Materialet bruger enkel og visuel formidling og er særlig godt til børn og unge med fx ADHD eller autisme.

# data[].attributes.attachment_link.title
Sprog på nettet - et undervisningsforløb til mellemtrinnet

# data[].attributes.attachment_link.description
I Sprog på nettet kan elever på mellemtrinnet lære om, hvad kropssproget betyder, og hvordan man undgår digitale misforståelser og konflikter på nettet.

# data[].attributes.attachment_link.title
Konflikter og chikane - et forløb til elever i udskolingen

# data[].attributes.attachment_link.description
Konflikter og chikane er et undervisningsforløb til udskolingselever om digitale konflikter - og om hvordan man undgår og forebygger konflikterne på nettet.

# data[].attributes.attachment_link.title
Gode råd til børn og unge om de sociale og digitale medier

# data[].attributes.attachment_link.description
Læs vores gode råd til, hvordan børn og unge kan være trygge på sociale medier. Se Red Barnets gode råd om billeddeling, offentlige profiler og kodeord.